ગુજરાતના પટેલ સમુદાય જેવી ‌સ્થિતિ ઉત્તર પ્રદેશ, હરિયાણા અને રાજસ્થાનના જાટ સમુદાયની પણ છે. યુપીએ સરકારે રાજકીય લાભ ખાટવાના ચક્કરમાં ગત સામાન્ય ચૂંટણી પૂર્વે જાટ સમુદાયને અનામત મંજૂર કરી દીધી હતી, પરંતુ થોડા સમય પહેલાં સુપ્રીમ કોર્ટે તેને ફગાવી દીધી હતી. ત્યાર બાદ જાટ નેતાઓ પણ અનામતની માગણી માટે આંદોલન ચલાવી રહ્યા છે. જોકે અનામત મેળવવા માટે કેટલાક આધાર હોય છે અને તેમાં સૌથી મહત્ત્વનો માપદંડ સામાજિક પછાતતાનો છે.